Α4-0118/95

Πρόταση κανονισμού του Ευρωπαϊκού Κοινοβουλίου και του Συμβουλίου, σχετικά με την καθιέρωση συμπληρωματικού πιστοποιητικού προστασίας για τα φυτοπροστατευτικά προϊόντα (COM(94)0579 - C4-0272/94 - 94/0285(COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη -1 (νέα)

>Κείμενο μετά την ψηφοφορία στο ΕΚ>

ότι η έρευνα στον τομέα των φυτοπροστατευτικών προϊόντων συμβάλλει στη συνεχή βελτίωση της παραγωγής και στην επίτευξη παραγωγής τροφίμων σε μεγάλες ποσότητες, προσιτές τιμές και καλής ποιότητας[semigr ]

(Τροπολογία 2)

Δεύτερη αιτιολογική σκέψη

>Αρχικό κείμενο>

ότι τα φυτοπροστατευτικά προϊόντα, και ιδίως εκείνα που προκύπτουν απο μακροχρόνια και δαπανηρή έρευνα, θα εξακολουθήσουν να αναπτύσσονται στην Κοινότητα και στην Ευρώπη μόνο εάν καλυφθούν με ευνοϊκές νομοθετικές ρυθμίσεις που να προβλέπουν επαρκή προστασία ώστε να ενθαρρυνθεί ή έρευνα του είδους αυτού[semigr ]

>Κείμενο μετά την ψηφοφορία στο ΕΚ>

ότι τα φυτοπροστατευτικά προϊόντα, και ιδίως εκείνα που προκύπτουν απο μακροχρόνια και δαπανηρή έρευνα, θα μπορέσουν να εξακολουθήσουν την ανάπτυξή τους την Κοινότητα και στην Ευρώπη εάν καλυφθούν με ευνοϊκές νομοθετικές ρυθμίσεις που να προβλέπουν επαρκή προστασία ώστε να ενθαρρυνθεί ή έρευνα του είδους αυτού[semigr ]

(Τροπολογία 3)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι η ανταγωνιστικότητα του τομέα των φυτοπροστατευτικών προϊόντων, απαιτεί, από τη φύση του, την ίδια προστασία στις καινοτομίες όπως εκείνη που παρέχεται στα φαρμακευτικά προϊόντα, ως συνέπεια του Κανονισμού 1768/92(1) ΕΟΚ, ο οποίος προβλέπει ένα συμπληρωματικό πιστοποιητικό προστασίας για τα φαρμακευτικά προϊόντα

___________

(1) EE L 182 της 2.7.1992, σ. 1

(Τροπολογία 4)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι ο πραγματικός στόχος του συμπληρωματικού πιστοποιητικού είναι να τοποθετηθούν οι ευρωπαϊκές βιομηχανίες υπό τις ίδιες συνθήκες ανταγωνισμού που ισχύουν για τις βορειοαμερικανικές και ιαπωνικές βιομηχανίες[semigr ]

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου σχετικά με την καθιέρωση συμπληρωματικού πιστοποιητικού προστασίας για τα φυτοπροστατευτικά προϊόντα (COM(94)0579 - C4-0272/94 - 94/0285(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο (CΟΜ(94)0579 - 94/0285(COD) (( EE C 390, 31.12.1994, σελ. 21.)),

- έχοντας υπόψη την παράγραφο 2 του Άρθρου 189 Β και το Άρθρο 100 Α της Συνθήκης ΕΚ, σύμφωνα με τα οποία η Επιτροπή υπέβαλλε την πρότασή της (C4- 0272/94),

- έχοντας υπόψη το Άρθρο 58 του Κανονισμού του,

- έχοντας υπόψη την έκθεση της Επιτροπής Νομικών Υποθέσεων και Δικαιωμάτων των πολιτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, καθώς και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0118/95),

1. εγκρίνει την πρόταση της Επιτροπής, με τις τροποποιήσεις που της επέφερε το Σώμα[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με την παράγραφο 2 του Άρθρου 189 Α της Συνθήκης ΕΚ[semigr ]

3. καλεί το Συμβούλιο να περιλάβει, στην κοινή θέση που θα εκδώσει σύμφωνα με την παράγραφο 2 του Άρθρου 189 Β της Συνθήκης ΕΚ, τις τροπολογίες του Σώματος[semigr ]

4. καλεί το Συμβούλιο, εφόσον προτίθεται να απομακρυνθεί από το κείμενο όπως το ενέκρινε το Σώμα, να το ενημερώσει σχετικά και να κινηθεί η διαδικασία συνεννόησης[semigr ]

5. υπενθυμίζει ότι η Επιτροπή υποχρεώνεται να υποβάλλει στο Κοινοβούλιο οποιαδήποτε τροποποίηση προτίθεται να επιφέρει στην πρότασή της, όπως αυτή τροποποιήθηκε από το Σώμα[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.